ഏകപക്ഷീയമായി നടപടികള് അടിച്ചേല്പ്പിക്കരുത് സ്വര്ണാഭരണ വ്യാപാര മേഖലയില് നികുതി പിരിവ് വളരെ കൂടുതലാണെന്ന് പ്രതിഷേധവുമായി വ്യാപാരികള് തിരുവനന്തപുരം: സ്വര്ണവ്യാപാരശാലയില് മാത്രം ജിഎസ്ടി പരിശോധന വ്യാപകമാക്കുമെന്ന സര്ക്കാര് പ്രഖ്യാപനം തങ്ങളോടുളള യുദ്ധപ്രഖ്യാപനമാണെന്ന് സ്വര്ണവ്യാപാരികള്. നികുതിഘടനയില് ആകെയുളളത് ഏഴായിരത്തോളം സ്വര്ണവ്യാപാരികളാണ്. ശത്രുതാ മനോഭാവത്തോടെ നിരന്തരം ഉദ്യോഗസ്ഥര് പരിശോധന നടത്തി പീഡിപ്പിക്കുന്നു. ഈ സമീപനം മാറ്റണമെന്ന് സ്വര്ണവ്യാപാരികള് വാര്ത്താകുറിപ്പില് ആവശ്യപ്പെട്ടു. സ്വര്ണക്കടയിലെ സിസിടിവി ദൃശ്യങ്ങള് ജിഎസ്ടി ഓഫീസിലും പൊലീസ് സ്റ്റേഷനിലും ലഭ്യമാക്കുമെന്ന് പറയുന്നത് വ്യാപാരികളുടെ സ്വാതന്ത്ര്യത്തിന് മേലുളള കടന്നുകയറ്റമാണ്. 40 ലക്ഷം രൂപയ്ക്ക് മേല് വാര്ഷിക വിറ്റുവരവുളളവരാണ് ജിഎസ്ടി രജിസ്ട്രേഷന് പരിധിയില് വരുന്നത്. അത്ര തന്നെ സ്ഥാപനങ്ങള് ജിഎസ്ടി പരിധിക്ക് പുറത്തുമാണ്. രജിസ്ട്രേഷനെടുത്തവരെ നിരന്തരം പീഡിപ്പിക്കുന്ന സമീപനം മാറ്റണമെന്നും വ്യാപാരി സംഘടനകള് പറയുന്നു. കൊവിഡ് മൂലം മറ്റ് മേഖലകള്ക്കില്ലാത്ത പോലെ പ്രതിസന്ധിയുളള സ്വര്ണവ്യാപാര മേഖല അവ മറികടക്കാന് ശ്രമിക്കുമ്ബോഴാണ് പരിശോധന വ്യാപകമാക്കുമെന്ന മുഖ്യമന്ത്രിയുടെ പ്രസ്താവന. ഈ കൊവിഡ് കാലത്ത് വ്യാപാര സൗഹൃദ സംസ്ഥാനമാക്കുമെന്നാണ് പ്രതീക്ഷയെന്നും ഗോള്ഡ് ആന്റ് സില്വര് മര്ച്ചന്റ്സ് അസോസിയേഷന് അറിയിച്ചു. ജിഎസ്ടി നിലവില് വന്നശേഷം വാറ്റ് കാലത്തെക്കാള് നികുതി പിരിവ് കൂടുതലാണെന്നും 3 ശതമാനം നികുതിയില് കേന്ദ്രവും സംസ്ഥാനവും പകുതി വീതം നികുതി വാങ്ങുന്നുണ്ടെന്നും വ്യാപാരികള് പരാതിപ്പെടുന്നു.